**Pustnicul**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pustnicul

Bate cărările prin munţi

murmurând şoptit o rugăciune,

între cer și lume leagă mii de punţi

și în orice lucru el vede o minune.

În fundul peşterii şi-a făcut altar,

acolo are crucea şi câteva icoane,

lacrimile lui ce nu mai au hotar,

îi udă pieptul prin hainele sărmane.

A plecat de mult în pustnicie,

să se hrănească doar cu Duhul Sfânt,

timpul lui deja e-n veşnicie

el e aici, dar nu-i de pe pământ!

Cu barba albă mătură drumeagul,

adus de spate de prea multe metanii

tovarăşi buni i-au rămas toiagul

și paşii lui, şiragul de grijanii.

El nu se mai roagă pentru sine,

prea multe nu mai are de cerut,

aşteaptă doar sorocul când îi vine,

să plece unde totul a-nceput!

Îmi place

Vezi mai multe reacţii